Leo Rinne

Leo Rinne (kuni 1936 Alfred Leopold Rinne, 19. detsember 1892 Pärnu – 22. jaanuar 1976 Carmel, California, USA) oli eesti põllumajandusteadlane.Eesti teaduse biograafiline leksikon, 3. köide

Elulugu
Leo Rinne oli postiametniku poeg.

Ta lõpetas 1915. aastal Riia Polütehnilise Instituudi agronoomina. Täiendas end 1921 Saksamaal, Rootsis ja Soomes. Ta väitles end 1927. aastal Tartu Ülikoolis agronoomiadoktoriks (väitekiri "Eesti madalsoode kõlblikkusest põllumajanduslikuks taimekasvatuseks". 

Ta lõpetas Esimese maailmasõja ajal 1916. aastal Peterburis suurtükiväekooli ning teenis aastatel 1916–1917 Vene sõjaväes.

Oli Lätis Petermuiža katsejaamas 1915–16 assistent ja 1917–1920 Kaluuga kubermangus jaoskonnaagronoom. 

Ta töötas aastatel 1921–1940 Eesti Sooparanduse Seltsi Tooma sookatsejaama (aastast 1938 Tooma Soouurimis- ja Katseinstituudi) juhataja, ühtlasi oli ta 1924–1927 TÜ kultuurtehnika ja geodeesia õppetooli (hiljem maaparanduse ja sookultuuri õppetooli) dotsent, 1929–1944 professor ning 1931–1940 Vee- ja Maaparanduse Ühingute Liidu esimees. 

Asus 1944 Saksamaale, oli maaparanduse õppejõud Bonni Ülikoolis ja Hamburgis Balti Ülikoolis. Siirdus 1950 USA-sse, oli 1950–1954 keemik ja 1954–1963 teedeinsener San Franciscos teedeehitusbüroos.

Teadustöö
Uurimisvaldkond: sooviljelus ja maaparandus, sh Eesti madalsoode kõlblikkus taimekasvatuseks.

Teoseid
Koostanud ja toimetaja 1923–40 Eesti Sooparanduse Seltsi aastaraamatut "Sookultuur" I–XIX. Koostanud esimese eestikeelse maaparanduse õpiku.
"Maaparanduse alused". Tallinn 1931
"Andmeid heinaseemnesegude valikust kultuurniitude sisseseadmiseks madalsool Tooma sookatsejaama 10 a. katsete alusel". // Riigi Katseasjanduse Nõukogu toimetised 30 (1934)
"Lühike sookultuuri õpetus algajaile sooharijaile". // Riigi Katseasjanduse Nõukogu toimetised, rahvalik sari 1. Tallinn 1935
"Sooparandusest Eesti taludes". // Eesti Sooparanduse Seltsi teated 24 (1937)
"Sooniidu kaaliväetis". // Riigi katseasjanduse Nõukogu Toim 76 (1938)

Viited

Kirjandus
EE 14. Lk 429
"Eesti biograafiline leksikon". Täiendusköide. Tartu, Tallinn 1940. Lk 277–278
Richard Toomre. 101–103
Anto Juske. "Leo Rinne personaalnimestik". Tallinn 1991
Elmar Järvesoo. "Professor Leo Rinne sajandaks sünniaastapäevaks". // Agraarteadus (1992) 3. Lk 132–153

Välislingid

Kategooria:Eesti põllumajandusteadlased
Kategooria:Riia Tehnikaülikooli vilistlased
Kategooria:Esimese maailmasõja veteranid Eestis
Kategooria:Tartu Ülikooli põllumajandusteaduskonna professorid
Kategooria:Balti Ülikooli professorid
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Sündinud 1892
Kategooria:Surnud 1976